Այսքանով ելույթներն ավարտվեցին: Ազդարարելով «Խաղաղության երթ»-ի մեկնարկը՝ Արամ Մանուկյանը հավաքվածներին կոչ արեց դառնալ խաղաղության քարոզիչներ, եւ հիշել, որ իրենք ոչ միայն Հայաստանի Հանրապետության իշխանություններին են ստիպելու խաղաղություն, այլ նաեւ Ադրբեջանի իշխանություններին են ստիպելու խաղաղություն բերել տարածաշրջանին: «Հիշեք այս օրը եւ մոտ է լինելու խաղաղության հաստատումը տարածաշրջանում եւ մեր երկրում»,- հայտարարեց Մանուկյանը՝ կոչ անելով սկսել երթը: